Tekst foreslået af Kommissionen Ændringer foreslået af ECB (1)

Ændringsforslag 1

Artikel 2, stk. 2 (nyt punkt h))

»2. Direktivet finder ikke anvendelse på: […].« »2. Direktivet finder ikke anvendelse på: […] h) de nationale centralbanker i medlemsstaterne.«

Begrundelse: Artikel 2, stk. 2, litra g) i direktivforslaget udelukker bl.a. ECB fra anvendelsesområdet for det foreslåede direktiv. De nationale centralbanker i Det Europæiske System af Centralbanker bør også udtrykkeligt udelukkes fra direktivforslagets anvendelsesområde, da disse centralbanker i lyset af deres mål og opgaver ikke udgør risikokilder, der kan begrunde, at de medtages i direktivforslaget.

Ændringsforslag 2

Slutningen af artikel 3

»Kommissionen vedtager gennemførelsesforanstaltninger, som yderligere præciserer definitionen af »gearing« i litra l). Sådanne foranstaltninger, der har til formål at ændre ikke-væsentlige bestemmelser i dette direktiv ved at supplere det, vedtages efter den i artikel 49, stk. 3, nævnte forskriftsprocedure med kontrol.«

Begrundelse: Det vil være nyttigt at tydeliggøre definitionen af »gearing«.

Ændringsforslag 3

Artikel 8

»Artikel 8 Inddragelse af tilladelsen Den kompetente myndighed kan trække en FAIF's tilladelse tilbage, hvis denne: 1) har opnået tilladelse ved brug af urigtige erklæringer eller på anden uretmæssig vis 2) ikke længere opfylder de betingelser, på hvilke tilladelsen blev meddelt 3) har gjort sig skyldig i alvorlig og systematisk overtrædelse af bestemmelserne til gennemførelse af dette direktiv.« »Artikel 8 Inddragelse af tilladelsen Den kompetente myndighed kan trække en FAIF's tilladelse tilbage, hvis denne: 1) har opnået tilladelse ved brug af urigtige erklæringer eller på anden uretmæssig vis 2) ikke længere opfylder de betingelser, på hvilke tilladelsen blev meddelt 3) har gjort sig skyldig i alvorlig og systematisk overtrædelse af bestemmelserne til gennemførelse af dette direktiv. Inddragelse af tilladelsen vil ske med omgående virkning og blive meddelt omgående. Kommissionen vedtager gennemførelsesforanstaltninger, som yderligere præciserer, hvornår en meddelelse om tilbagetrækning af en tilladelse i henhold til stk. 1 skal afgives og til hvilke modtagere. Sådanne foranstaltninger, der har til formål at ændre ikke-væsentlige bestemmelser i dette direktiv ved at supplere det, vedtages efter den i artikel 49, stk. 3, nævnte forskriftsprocedure med kontrol.«

Begrundelse: Mange kredit- og standardaftaler anfører »tilfælde af misligholdelse«, der giver en modpart ret til at opsige en kontrakt eller transaktion, som er indgået under standardaftalen. Inddragelse af en tilladelse er et standardtilfælde af »misligholdelse«. For at sikre, at en inddragelse af en FAIF's tilladelse ikke udmønter sig i en uregelmæssig opsigelsesproces — der meget vel kan have forskellige konsekvenser i de forskellige medlemsstater — vil det være ønskeligt, at det præciseres, at de praktiske konsekvenser af en tilbagetrækning er de samme i hele Den Europæiske Union, navnlig for så vidt angår hvornår og til hvem en tilbagetrækning af en tilladelse vil blive meddelt, og hvornår den træder i kraft. ECB foreslår, at Kommissionen vedtager gennemførelsesforanstaltninger via en komitologiprocedure for at præcisere hvornår og til hvem tilbagetrækning af en tilladelse skal meddeles. ECB gør sig lignende bekymringer, hvis en FAIF's misligholdelse af »vilkårene for drift af FAIF« i direktivforslagets kapitel III også udgør et tilfælde af misligholdelse eller på anden måde medfører en kontrakt- eller lovfæstet opsigelsesret.

Ændringsforslag 4

Artikel 16, stk. 3

»3. Reglerne for værdiansættelse af aktiverne og beregning af nettoaktivværdien pr. andel eller aktie i AIF skal være fastlagt i lovgivningen i det land, hvor AIF er hjemmehørende, eller i AIF's fondsbestemmelser eller vedtægter.« »3. Reglerne for værdiansættelse af aktiverne og beregning af nettoaktivværdien pr. andel eller aktie i AIF skal være fastlagt i de regler, som gælder i henhold til lovgivningen i det land, hvor AIF er hjemmehørende, eller i AIF's fondsbestemmelser eller vedtægter.«

Begrundelse: US Generally Accepted Accounting Principles eller »GAAP« er ikke »fastlagt i den amerikanske lovgivning«, og det samme kan meget vel være tilfældet i andre lande. Direktivforslagets artikel 16, stk. 3, er derfor, i sin nuværende ordlyd, måske ikke mulig at gennemføre.

Ændringsforslag 5

Artikel 17, stk. 3

»Depositaren skal være et kreditinstitut, som har sit vedtægtsmæssige hjemsted i Fællesskabet, og have tilladelse i henhold til Europa-Parlamentets og Rådets direktiv 2006/48/EF af 14. juni 2006 om adgang til at optage og udøve virksomhed som kreditinstitut (omarbejdning).« »Depositaren skal være et kreditinstitut, som har sit vedtægtsmæssige hjemsted i Fællesskabet, og have tilladelse i henhold til den nationale lovgivning eller Europa-Parlamentets og Rådets direktiv 2006/48/EF af 14. juni 2006 om adgang til at optage og udøve virksomhed som kreditinstitut (omarbejdning).«

Begrundelse: Med denne ændring udvides definitionen af depositar til i det mindste at omfatte kreditinstitutter, som har tilladelse i henhold til den nationale lovgivning, frem for kun kreditinstitutter, der har tilladelse i henhold til direktiv 2006/48/EF.

Ændringsforslag 6

Artikel 18, stk. 1, litra d)

»d) FAIF skal dokumentere, at tredjemand har kompetence og er i stand til at udføre de pågældende opgaver, at tredjemand blev udvalgt med fornøden omhu, og at FAIF er i stand til til enhver tid effektivt at overvåge den uddelegerede aktivitet, til enhver tid at give tredjemand instrukser og inddrage uddelegeringen med øjeblikkelig virkning, når det er i investorernes interesse.« »d) FAIF skal dokumentere, at tredjemand har kompetence og er i stand til at udføre de pågældende opgaver, at tredjemand blev udvalgt med fornøden omhu, og at FAIF er i stand til til enhver tid effektivt at overvåge den uddelegerede aktivitet, til enhver tid at give tredjemand instrukser og inddrage uddelegeringen med øjeblikkelig virkning, når det er i investorernes interesse og samtidig erstatte de forskellige aftaler om uddelegering af opgaver, der er indgået i henhold til artikel 6, stk. 3.«

Begrundelse: For at sikre overensstemmelse med artikel 6, stk. 3, i direktivforslaget, hvorefter en FAIF's tilladelse »omfatter eventuelle aftaler om uddelegering af opgaver, som FAIF har indgået«, har den foreslåede ændring til formål at kræve, at alternative aftaler om uddelegering er på plads, hvis det på et tidspunkt skulle blive nødvendigt for FAIF'en at »inddrage uddelegeringen med øjeblikkelig virkning«.

Ændringsforslag 7

Slutningen af artikel 22

»For så vidt angår andet afsnit anses en AIF for systematisk at anvende høj gearing, hvis den samlede gearing fra alle kilder overstiger AIF's egenkapital i to ud af de sidste fire kvartaler.« »For så vidt angår andet afsnit anses en AIF for systematisk at anvende høj gearing, hvis den samlede gearing fra alle kilder overstiger AIF's egenkapital i to ud af de sidste fire kvartaler.« Kommissionen vedtager gennemførelsesforanstaltninger, der yderligere præciserer kriterierne for, hvornår en AIF systematisk anvender høj gearing. Sådanne foranstaltninger, der har til formål at ændre ikke-væsentlige bestemmelser i dette direktiv ved at supplere det, vedtages efter den i artikel 49, stk. 3, nævnte forskriftsprocedure med kontrol.

Begrundelse: Direktivforslagets artikel 22 vil i praksis betyde, at langt de fleste AIF'er vil blive anset for at anvende høj gearing systematisk, fordi deres samlede gearing hyppigt vil overstige deres nettoaktiver (frem for deres »egenkapital«), som måske ikke udgør en hensigtsmæssig reference i forbindelse med fonde. ECB er af den opfattelse, at dette tekniske spørgsmål løses bedst ved, at Kommissionen vedtager gennemførelsesforanstaltninger under en komitologiprocedure under inddragelse af tilsynsmyndigheder og andre kompetente myndigheder.

Ændringsforslag 8

Artikel 33, stk. 8

»8. FAIF må først markedsføre aktier eller andele i en AIF, som er hjemmehørende i et tredjeland, til professionelle investorer, som er hjemmehørende i en anden medlemsstat end FAIF's hjemland, fra den dato, der er nævnt i artikel 54, stk. 1, andet afsnit.« »8. FAIF må først markedsføre aktier eller andele i en AIF, som er hjemmehørende i et tredjeland, til professionelle investorer, som er hjemmehørende i en anden medlemsstat end FAIF's hjemland, fra den dato, der er nævnt i artikel 54, stk. 1, andet afsnit. Aktier og andele i en AIF, som er hjemmehørende i et tredjeland, som er købt af en investor, der var hjemmehørende i en medlemsstat før denne dato, kan fortsat indehaves af investoren eller sælges til FAIF.«

Begrundelse: Fra nu af vil investorer (herunder private detailinvestorer) legitimt kunne indehave aktier og andele i AIF'er, som er hjemmehørende i et tredjeland. ECB's forslag har til formål at sikre, at der findes lovregler for håndteringen af sådanne investeringer efter overgangen til den nye ordning, som fremgår af direktivforslaget (dvs. en ordning, hvorefter en FAIF fra et tredjeland skal godkendes for at kunne fortsætte sine nuværende aktiviteter i EU) og navnlig for at sikre, at værdien af disse aktier og enheder ikke påvirkes negativt som følge af, at FAIF'en, som er hjemmehørende i et tredjeland, enten ikke ansøger om eller opnår tilladelse til at fortsætte sine nuværende aktiviteter i EU. Alternativt kan overgangsbestemmelserne ændres.

Ændringsforslag 9

Artikel 46, stk. 1

»1. De kompetente myndigheder, som er ansvarlige for at meddele tilladelse til og føre tilsyn med FAIF i henhold til dette direktiv, videregiver oplysninger til de kompetente myndigheder i andre medlemsstater, hvis det er relevant for at kunne føre tilsyn med og reagere på eventuelle konsekvenser af aktiviteter, som varetages af individuelle FAIF eller FAIF i fællesskab, for systemrelevante finansielle institutioners stabilitet eller ordnede forhold på de markeder, hvor FAIF varetager sine aktiviteter. Det Europæiske Værdipapirtilsynsudvalg, som blev oprettet ved Kommissionens afgørelse 2009/77/EF af 23. januar 2009 (2), underrettes også, og dette udvalg videregiver disse oplysninger til de kompetente myndigheder i de andre medlemsstater.« »1. De kompetente myndigheder, som er ansvarlige for at meddele tilladelse til og føre tilsyn med FAIF i henhold til dette direktiv, videregiver oplysninger til de kompetente myndigheder i andre medlemsstater, hvis det er relevant for at kunne føre tilsyn med og reagere på eventuelle konsekvenser af aktiviteter, som varetages af individuelle FAIF eller FAIF i fællesskab, for systemrelevante finansielle institutioners stabilitet eller ordnede forhold på de markeder, hvor FAIF varetager sine aktiviteter centralbankerne, herunder Den Europæiske Centralbank, og til Det Europæiske Udvalg for Systemiske Risici, for at de kan varetage deres funktioner. Det Europæiske Værdipapirtilsynsudvalg, som blev oprettet ved Kommissionens afgørelse 2009/77/EF af 23. januar 2009 (2), underrettes også, og dette udvalg videregiver disse oplysninger til de kompetente myndigheder i de andre medlemsstater.«